***S L U Ž B E N I G L A S N I K***

***OP Š T I N E B O S A N S K O G R A H O V O***

***Službeno glasilo***

|  |  |  |
| --- | --- | --- |
| **GODINA 2023.** | **BROJ: IV** |  **BOSANSKO** **GRAHOVO****07.06.2023. god** |

**AKTI OPŠTINSKOG**

**VIJEĆA**

Na osnovu člana 13. Zakona o principima lokalne samouprave F BIH (“Službene novine F BiH” ; broj : 49/06 i 51/09), člana 17, stava (1) tačka 4, i člana 24. Statuta Opštine Bosansko Grahovo (“Službeni glasnik Opštine Bosansko Grahovo, broj : 21/07), člana 94.. Poslovnika o radu Opštinskog vijeća Bosansko Grahovo (“Službeni glasnik Opštine Bosansko Grahovo”, broj 2/05, 14/06, 7/10 ) Opštinsko vijeće Bosansko Grahovo na sjednici održanoj dana 06.06.2022 godine donosi:

**O D L U K U**

**o ne usvajanju izvršenja Budžeta Opštine Bosansko Grahovo za**

**period 01.01 do 31.03.2023.godine**

I

NE usvaja se izvršenje Budžeta Opštine Bosansko Grahovo sa 31.03. 2022. godine sa :

-ukupno utvrđenim prihodima........366.480,12 KM

-ukupno utvrđenim rashodima........371.043,71 KM

II

Sastavni dio ove Odluke je struktura prihoda i rashoda Opštine Bosansko Grahovo od 01.01 do

 31.03. 2022.god.

Ova Odluka stupa na snagu narednog dana od dana objavljivanja u “ Službenom glasniku Opštine Bosansko Grahovo”

OPŠTINA BOSANSKO GRAHOVO

OPŠTINSKO VIJEĆE Predsjedavajući OV

Broj: 01- 11/1-834/23 Sladjana Čeko

Datum: 07 .06.2022. godine

Predsjedavajuća OV-a

Slađana Čeko s.r.

Na osnovu člana 8 i člana13. Stav 2. Tačka 4. Zakona o principima lokalne samouprave F BiH („Službene novine F BiH“, broj 49/06 i 59/09) i člana 13. stav 1. tačka c. Zakona o pripadnosti javnih prihoda u Federaciji Bosne i Hercegovine („Službene novine FBiH“, broj: 22/06, 43/08 i 22/09) i člana 24.stav 1.tačka 6.Statuta Opštine Bosansko Grahovo“ broj:21/7)  Opštinsko vijeće Bosansko Grahovo na sjednici održanoj dana                       donosi

**ODLUKU O KOMUNALNIM TAKSAMA OPŠTINE BOSANSKO GRAHOVO**

**I OPŠTE ODREDBE**

**Član 1.**

**(Pojam i predmet)**

Komunalne takse u smislu ove Odluke su novčane obaveze koje je porezni obaveznik dužan plaćati u skladu sa ovom Odlukom prema predmetu za koji je utvrđena taksa.

Predmet taksene obaveze mogu biti stvari (reklame, uređaji, aparati, postrojenja i sl.), usluge, djelatnosti i prostori.

Ovom odlukom utvrđuju se vrste komunalnih taksi, obaveznik plaćanja, kriteriji, zone i visina takse, način plaćanja, oslobađanja od plaćanja, način prijave, naplate takse i povrat takse za obveznike na području Opštine Bosansko Grahovo  (u daljem tekstu: Opština).

**Član 2.**

**(Definicije pojmova)**

1. Pojmovi u smislu ove odluke:

1. Istaknuta firma podrazumijeva oznaku, obilježje ili natpis na radnim i drugim prostorijama, na fasadi građevine u kojoj se nalaze radne prostorije ili van gabarita te građevine, na ulaznim vratima, izlozima/portalima ili unutar izloga radnih prostorija, kojim se označava da određeno pravno ili fizičko lice obavlja izvjesnu djelatnost ili zanimanje;

1. Držanje sredstava za igre na sreću kojima se organizuju klasične (lutrijske) igre na sreću i posebne igre na sreću gdje igrači uplatom određenog iznosa (žetona, kovanica ili neposrednom uplatom na blagajni, odnosno na automatu) imaju mogućnost dobitka koji ovisi o slučaju ili nekom drugom neizvjesnom događaju, odnosno gdje držaoci sredstava ostvaruju dobitak;

1. Poslovni prostor u kojem se priređuju klasične igre na sreću i posebne igre na sreću u smislu Zakona o igrama na sreću („Službene novine Federacije BiH“, broj: 48/15 i 60/15);

1. Organizovanje muzičkih programa uživo podrazumijeva povremeno ili svakodnevno izvođenje muzičkog programa kako slijedi:
	* U prostorima u kojima se ujedno obavlja osnovna djelatnost (ugostiteljskim objektima),
	* U zatvorenom ili otvorenom prostoru samostalno ili u sklopu programa prilikom organizovanja manifestacija, tribina, promocija i sl.;
2. Isticanje objava, oglasa i saopštenja na teritoriji opštine podrazumjeva postavljanje stalnih ili privremenih banera, plakata, panoa, na javnim mjestima u štampanoj ili elektronskoj formi, u svrhu: reklamiranja (brendova, proizvoda ili usluga, manifestacija i sl.) kao i postavljanje putokaza prema određenoj lokaciji;

1. Korištenje javnog prostora u svrhu privremenog boravka od strane jedne ili više osoba podizanjem šatora, postavljenjem auto-prikolica ili parkiranja motornih vozila svih kategorija;

1. Korištenje pogodnosti lokacija u svrhu funkcionisanja opreme i uređaja kojima se vrši pružanje usluga bez ličnog posredovanja konzumenata sa pružaocem usluga, (naplata i isplata novca - bankomati, prodaja hrane i pića - kafemati, i sl. ),  postavljenih van sjedišta pravnog ili fizičkog lica ili njegove poslovne jedinice;

**II OSNOV I POČETAK NASTANKA OBAVEZE**

**Član 3.**

**(Osnov za plaćanje takse)**

1. Na području Opštine Bosansko Grahovo  utvrđuje se i naplaćuje komunalna taksa za:

1. Istaknutu firmu.

Pravna i fizička lica koja obavljaju djelatnost na osnovu odobrenja nadležnog organa, dužna su na ulazu u ograđeni poslovno-proizvodni prostor ili na ulazu u poslovni objekat ili na ulazu u poslovni prostor i druge radne prostorije gdje obavljaju djelatnost istaknuti naziv firme.

Pod nazivom firme podrazumijeva se: naziv firme pod kojim je takseni obveznik registrovan kod nadležnog organa, sjedište lica, kao i broj, odnosno naziv poslovne jedinice kada se firma ističe na poslovnoj jedinici.

Ako su, na radnim i drugim prostorijama, na fasadi građevine u kojoj se nalaze radne i druge prostorije ili van gabarita te građevine, istaknuta dva istovjetna imena, istaknutom firmom se smatra samo jedno, a sve ostalo je u tretmanu reklame

Firma se ističe najkasnije danom početka obavljanja djelatnosti.

1. Držanje sredstava za igre na sreću u ugostiteljskim objektima i ostalim prostorima koja služe za igru (bilijar, automati, fliperi, video igre, pikado, aparati za klasične i posebne igre na sreću  i sl.) podrazumijeva svaki uređaj kojim se omogućava organizacija igara na sreću;

1. Poslovni prostor u kojem se priređuju klasične igre na sreću i posebne igre na sreću, podrazumijeva svaki prostor u kojem se priređuju klasične igre na sreću i/ili posebne igre na sreću;

1. Organizovanje muzičkih programa uživo, za koji je izdana dozvola za organizovanje nastupa, koncerata, manifestacija, promocija, tribina i sl. kao i drugih programa koji pored ostalih aktivnosti imaju i muzički program;

1. Isticanje objava, oglasa i saopštenja podrazumijeva postavljanje stalnih ili privremenih banera, plakata, panoa, na javnim mjestima u štampanoj ili elektronskoj formi, uključuje i reklamiranje brendova, proizvoda ili usluga koje pružaju pravne ili fizičke osobe, ili koje imaju svrhu putokaza prema mjestu sjedišta obaveznika plaćanja takse;
2. Korištenje javnog prostora za privremeni smještaj - organizovanjem  kampa,  na način postavljanja šatora, auto-prikolice ili motornog vozila svih kategorija;

1. Korištenje pogodnosti lokacija u svrhu funkcionisanja uređaja kojima se pružaju usluge naplate i isplate novca, prodaje hrane i pića, postavljenih van sjedišta pravnog ili fizičkog lica ili njegove poslovne jedinice, koji putem automatske obrade podataka naplaćuju usluge gotovinom, karticama za naplatu ili posredstvom telekom operatera automatskom obradom podataka obračunavaju i naplaćuju razne vrste usluga bez ličnog posredovanja konzumenata sa pružaocem usluga koji može biti registrovan kao fizička ili pravna osoba;

**Član 4.**

**(Početak nastanka obveze)**

1. Taksena obaveza iz člana 3. stav (1) tačka a) ove Odluke nastaje danom početka obavljanja djelatnosti u skladu sa rješenjem o registraciji fizičkog lica i pravnog lica.

1. Taksena obaveza iz člana 3. stav (1) tački b) i ove Odluke nastaje od trenutka otpočinjanja pružanja usluga, korištenja uređaja ili prostora za čije korištenje je ovom odlukom propisano plaćanje komunalne takse.

**Član 5.**

**(Obveznici plaćanja takse)**

1. Takseni obveznici su  sva pravna i fizička lica registrovana za obavljanje djelatnosti koja posluju na području nadležnosti Opštine Bosansko Grahovo , odnosno lica koja koriste predmet, prostor ili pružaju usluge za čije je korištenje propisano plaćanje takse.

1. Ako za istu taksu postoje dva ili više obveznika, njihova obaveza je solidarna.

**Član 6.**

**(Kriteriji za utvrđivanje visine takse)**

1. Visina takse utvrđuje se na osnovu slijedećih kriterija:
	1. lokacija, što podrazumjeva zonu utvrđenoj u članu 7. Ove Odluke, a kojoj  pripada lokacija na kojoj se nalazi predmet taksene obaveze (sjedište pravnog lica ili poslovne jedinice, sjedište fizičkog lica, odnosno lokacija u kojoj su postavljeni uređaji za koje se propisuje taksa i sl.),

1. Koeficijenta veličine pravnog lica, što podrazumjeva:
	1. -  razvrstavanje  registrovanog pravnog subjekta prema Zakonu o računovodstvu i   reviziji Federacije BiH („Sl. Novine Federacije BiH“, broj: 15/21),
	2. - djelatnost definisanu Rješenjem nadležnog organa koju obavlja fizičko lice.

Koeficijent veličine pravnog lica u smislu kriterija o razvrstavanju pravnih lica na osnovu člana 5. i 6.  Zakona o računovodstvu i reviziji Federacije BiH („Sl. Novine Federacije BiH“, broj: 15/21) određen je u tarifnom broju 1. i 7. Tarife takse sa oznakom (KV) – pravna lica sa posljednjim završnim obračunom kod Finansijsko-informatičke agencije (FIA) Federacije BiH.

1. Veličine poslovnog prostora, što podrazumjeva površinu poslovnog prostora koja se koristi za obavljanje djelatnosti, odnosno površine potrebne za organizovanje događaja na osnovu kojih se obračunava komunalna taksa,

1. Količina uređaja i aparata kojima se pružaju usluge.

**Član 7.**

**(Zone)**

1. **I ZONA**

 Obuhvat ove zone čine područje grada oivičenog ulicama IV Krajiške brigade i Livanjski put koji obuhvata ulice Maršala Tita,Gavrila Principa,Đure Pucara,Huseina Abdičevića,Ive Lole Ribara,Vojislava Ivetića ,Crnopotočka,Miloša Tice,Sime Bajića.27 juli ,Narodnih heroja,Radnička ,Dalmatinska ,Braće Bajića i Trg Đure Pucara Starog. Ova zona obuhvata i industrijsku zonu uz put Bosansko Grahovo-Preodac u pojasu širine 250 metara s jedne i druge strane puta od rasksrnice istog i magistralnog puta Bosansko Grahovo -Livno,do mosta na rijeci Korani na ulazu u naseljeno mjesto Obljaj,područje graničnog prelaza Strmica širine 250 metara s jedne i druge strane magistralnog puta Bosansko Grahovo – Knin mjereno od ivice kolovoza lijevo i desno od graničnog prelaza udaljeno 2 km u pravcu naseljenog mjesta Zaseok.

b**) II ZONA**

Obuhvata područje Opštine Bosansko Grahovo  koje nije obuhvaćeno I zonom.

**III NAČIN PRIJAVE I NAPLATA**

**Član 8.**

**(Podnošenje prijave za razrez taksene obaveze)**

1. Poreznoj upravi, Ispostava Bosansko Grahovo (u daljem tekstu: Porezna uprava) prijavu za razrez komunalne takse iz člana 3. stav (1) tačke a), b) i porezni obveznik je dužan podnijeti do 31.01. tekuće godine, prema stanju na dan 31.12. prethodne godine.

Obaveznici koji u toku godine otpočnu sa obavljanjem djelatnosti dužni su danom početka obavljanja djelatnosti podnijeti prijavu.

1. Ukoliko takseni obveznik u propisanom roku ne podnese prijavu ili dostavi netačne podatke, prijavu takse će izvršiti Porezna uprava u roku od 15. dana nakon isteka roka iz stava 2) ove Odluke u ime taksenog obaveznika i tada će komunalna taksa biti uvećana za 20 % u odnosu na visinu takse koja je propisana ovom Odlukom.

1. Nadležnoj službi Opštine prijavu za razrez komunalne takse iz člana 3. stav (1):
	1. tačka c)  tačka d) i f) porezni obveznik je dužan podnijeti 5 dana prije nastajanja obaveze iz ove Odluke,
	2. tačka g)  porezni obveznik je dužan podnijeti do 31.01. tekuće godine, prema stanju na dan 31.12 prethodne godine, odnosno u roku od 15 dana od početka rada.

1. Izuzetno, prijava za razrez takse za 2023 podnosi se do kraja **maja** 2023 godine prema stanju na dan 01.01.2023 godine.

1. Ukoliko takseni obveznik u propisanom roku ne podnese prijavu ili dostavi netačne podatke, prijavu takse će izvršiti nadležna služba Opštine nakon isteka roka iz stava 4) ove Odluke u ime taksenog obaveznika i tada će komunalna taksa biti uvećana za 20 % u odnosu na visinu takse koja je propisana ovom Odlukom.

**Član 9.**

**(Obračun i plaćanje takse)**

1. Taksa iz člana 3. ove odluke obračunava se i plaća na način:
2. Tačke a), b), c), e), g)  – jednom u toku kalendarske godine,
3. Tačke d) i f) – dnevno na osnovu prijave nadležnoj opštinskoj službi.

1. Taksa na istaknutu firmu pravne ili fizičke osobe koja na osnovu rješenja nadležnog organa prestala obavljati djelatnost u toku obračunskog perioda će se obračunati za broj mjeseci i dana u kojima je obavljala djelatnost.

**IV OSLOBAĐANJE OD PLAĆANJA I POVRAT TAKSE**

**Član 10.**

**(Oslobađanje od plaćanja komunalne takse)**

1. Od plaćanja takse oslobođeni su:

1. Institucije, organi i službe Bosne i Hercegovine,  Federacije Bosne i Hercegovine, Republike Srpske i Kantona 10;
2. Diplomatska predstavništva;
3. Opština Bosansko Grahovo, uključujući ustanove i preduzeća čiji je osnivač opština Bosansko Grahovo;
4. Ustanove iz oblasti obrazovanja, zdravstvene i socijalne zaštite;
5. Vjerske, humanitarne i dobrotvorne organizacije iz osnovne djelatnosti;
6. Neprofitne organizacije i udruženja sa sjedištem na teritoriji Opštine Bosansko Grahovo osnovana u svrhu promocije opštine Bosansko Grahovo ;
7. Lica mlađa od 15 godina za privremeni boravak, smještaj.

**Član 11.**

**(Povrat pogrešno ili više uplaćene takse)**

1. Obveznik od kojeg je taksa naplaćena, a koju nije bio dužan platiti ili je više uplatio, ima pravo na povrat.

1. Takseni obaveznik koji u toku godine prestane obavljati djelatnost ili izvrši trajnu odjavu preduzeća ima pravo na povrat naplaćene takse za period od odjave do kraja godine.

1. Zahtjev za povrat se podnosi Poreznoj upravi koja je nadležna za utvrđivanje takse.

1. Porezan uprava je dužna da roku od 20 (dvadeset) dana od dana prijema zahtjeva odluči o zahtjevu

**V TARIFE**

**Član 12.**

**(Tarifni brojevi)**

**Tarifni broj 1.**

Za svaku istaknutu firmu, oznaku, obilježje ili natpis na poslovnim prostorijama i objektima obračunava se i naplaćuje godišnja taksa na način:

1. Obveznici takse koji obavljaju samostalne djelatnosti obrta I djelatnosti srodnih obrtničkim, a kojima je odobreno plaćanje poreza na dohodak u paušalnom iznosu, obavezni su platiti godišnje, taksu na istaknutu firmu:

|  |  |  |  |
| --- | --- | --- | --- |
| TARIFNI BROJ | KOEFICIJENT VELIČINE  | KOEFICIJENT LOKACIJE | IZNOS TAKSE |
| 1.1. | FIZIČKA LICA – poduzetnici - obrtnici | ZONA 1 | 150,00 KM |
| ZONA 2 | 120,00 KM |

* u iznosu od 70% od iznosa utvrđenog za zonu u kojoj posluju obveznici koji obavljaju obrtničke djelatnosti i djelatnosti koje su srodne obrtničkim, sami bez zapošljavanja drugih lica,
* u iznosu od 30% od iznosa utvrđenog za zonu u kojoj posluju obveznici koji obavljaju stare i tradicionalne zanate,
* u iznosu od 80% od iznosa utvrđenog za zonu u kojoj posluju obveznici koji obavljaju prevoz putnika i roba

1. Pravna lica za svaku istaknutu firmu, oznaku, obilježje ili natpis na poslovnim prostorijama i objekta, kojima se označava da određeno pravno lice obavlja izvjesnu privrednu djelatnost ili zanimanje obračunava se i naplaćuje godišnja taksa.

|  |  |  |  |  |
| --- | --- | --- | --- | --- |
| TAKSENI BROJ | TAKSENI OBVEZNIK | KOEFICIJENT VELIČINE | KOEFICIJENT LOKACIJE | IZNOS TAKSE |
| 1.2. | PRAVNA LICA |
| 1.2.1. | - za sjedište pravnog lica - poslovnu jedinicu pravnog lica koje nema sjedište na teritoriji opštine | MIKRO | ZONA 1 | 500,00 KM |
| ZONA 2 | 400,00 KM |
| 1.2.2. | MALO | ZONA 1 | 900,00 KM |
| ZONA 2 | 720,00 KM |
| 1.2.3. | SREDNJE | ZONA 1 | 2.800,00 KM |
| ZONA 2 | 2.240,00 KM |
| 1.2.4. | VELIKO | ZONA 1 | 5.000,00 KM |
| ZONA 2 | 4.000,00 KM |

|  |  |  |  |  |
| --- | --- | --- | --- | --- |
| 1.2.5. | - za svaku poslovnu jedinicu pravnog lica koje ima sjedište na teritoriji opštine Bosansko Grahovo | MIKRO | ZONA 1 | 250,00 KM |
| ZONA 2 | 200,00 KM |
| 1.2.6. | MALO | ZONA 1 | 450,00 KM |
| ZONA 2 | 360,00 KM |
| 1.2.7. | SREDNJE | ZONA 1 | 1.400,00 KM |
| ZONA 2 | 1.120,00 KM |
| 1.2.8. | VELIKO | ZONA 1 | 2.500,00 KM |
| ZONA 2 | 2.000,00 KM |

Ako za istu taksu postoje dva ili više obveznika njihova taksa je solidarna,

**Tarifni broj 2.**

Držanje sredstava za igre:

Obračunava se i naplaćuje godišnja taksa za svaki uređaj ~~kojim držalac može ostvariti određeni prihod~~

|  |  |  |  |
| --- | --- | --- | --- |
| TARIFNI BROJ | NAČIN KORIŠTENJA | KOEFICIJENT LOKACIJE | IZNOS TAKSE |
| 2.1. | Za držanje sredstava za igru (bilijar, automati, fliperi, video igre, pikado, aparati za posebne igre na sreću i sl.)  | ZONA 1 | 400,00 KM |
| ZONA 2 | 320,00 KM |
| 2.2. | Za držanje sredstava za igru kojima se prate rezultati, dobici, prognoze i sl.  - kao što su tombole i urađaji za rad kladionica | ZONA 1 | 2.000,00 KM |
| ZONA 2 | 1.600,00 KM |

**Tarifni broj 3.**

Poslovni prostor u kojem se priređuju klasične igre na sreću i posebne igre na sreću, priređivač igara na sreću dužan je platiti mjesečno komunalnu taksu u iznosu kako slijedi:

|  |  |  |  |
| --- | --- | --- | --- |
| TARIFNI BROJ | NAČIN KORIŠTENJA | KOEFICIJENT LOKACIJE | IZNOS TAKSE |
| 3. | poslovni prostori u kojima se priređuju klasične i posebne igre na sreću | ZONA 1 | 500,00 KM |
| ZONA 2 | 420,00 KM |

**Tarifni broj 4.**

Organizovanje muzičkih (estradnih) programa uživo plaća se dnevna taksa

|  |  |  |  |
| --- | --- | --- | --- |
| TARIFNI BROJ | VRSTA KORIŠTENJA | KOEFICIJENT LOKACIJE | IZNOS TAKSE |
| 4.1. | za priređivanje muzike uživo u ugostiteljskim objektima  | ZONA 1 | 50,00 KM |
| ZONA 2 | 40,00 KM |
| 4.2. | za priređivanje koncerata, proslava i sl. manifestacija u zatvorenom prostoru  | ZONA 1 | 200,00 KM |
| ZONA 2 | 160,00 KM |
| 4.3. | za priređivanje koncerata, proslava i sl. manifestacija na otvorenom prostoru  | ZONA 1 | 300,00 KM |
| ZONA 2 | 240,00 KM |

**Tarifni broj 5.**

Za isticanje objava, oglasa, plakata, panoa i saopštenja na javnim mjestima određenim za te namjene plaća se jednokratno taksa,

|  |  |  |  |
| --- | --- | --- | --- |
| TARIFNI BROJ | NAČIN OGLAŠAVANJA | KOEFICIJENT LOKACIJE | IZNOS TAKSE |
| 5.1. | isticanje objava, oglasa, plakata, panoa i saopštenja   |   |   |
| 5.1.1. | za seriju do 100 kom | ZONA 1 | 100,00 KM |
| ZONA 2 | 80,00 KM |
| 5.1.2. | za seriju preko 100 kom | ZONA 1 | 200,00 KM |
| ZONA 2 | 180,00 KM |

Postavljene stalne panoe i displeje na javnim mjestima određenim za te namjene plaća se godišnja taksa po komadu

|  |  |  |  |
| --- | --- | --- | --- |
| TARIFNI BROJ | NAČIN OGLAŠAVANJA | KOEFICIJENT LOKACIJE | IZNOS TAKSE |
| 5.2. | postavljene stalnih panoe i displeje  | ZONA 1 | 100,00 KM |
| ZONA 2 | 80,00 KM |

**Tarifni broj 6.**

Taksa za privremeno zauzimanje javnih površina i privremeni boravak plaća se dnevna taksa:

|  |  |  |  |
| --- | --- | --- | --- |
| TARIFNI BROJ | NAČIN PRIVREMENOG ZAUZIMANJA | KOEFICIJENT LOKACIJE | IZNOS TAKSE |
| 6.1. | Postavljanje  šatora iPrivremeni boravak lica koja nemaju prebivalište na teritoriji opštine Bosansko Grahovo, a koriste smještaj koji se naplaćuje | ZONA 1 | 2,00 KM/m2 |
| ZONA 2 | 1,8 KM/m2 |
| 6.2. | Parkiranje kamp prikolice i motorng vozila | ZONA 1 | 1,00 KM/m2 |
| ZONA 2 | 0,8 KM/m2 |
| 6.3 | Taksa za privremeni boravak lica koja nemaju prebivalište na teritoriji opštine Bosansko Grahovo, a koriste smještaj koji se naplaćuje | ZONA 1 | 2,00 KM |
| ZONA 2 | 1,8 KM |

**Tarifni broj 7.**

Korištenje pogodnosti lokacija na kojima je postavljena oprema i uređaji kojima se vrši pružanje usluga bez ličnog posredovanja konzumenata sa pružaocem usluga, van poslovnog prostora pružaoca usluga,plaća se godišnja taksa kako slijedi:

|  |  |  |  |
| --- | --- | --- | --- |
| TARIFNI BROJ | VRSTA UREĐAJA | KOEFICIJENT LOKACIJE | IZNOS TAKSE |
| 7.1. | uređaji kojima se pružaju usluge naplate i isplate novca - bankomati | ZONA 1 | 400,00 KM |
| ZONA 2 | 320,00 KM |
| 7.2. | uređaji kojima se pružaju usluge prodaje hrane i pića, koji putem automatske obrade podataka naplaćuju usluge gotovinom, karticama za naplatu ili posredstvom telekom operatera postavljenih van sjedišta pravnog ili fizičkog lica ili njegove poslovne jedinice, - kafemati i sl | ZONA 1 | 200,00 KM |
| ZONA 2 | 160,00 KM |

**Član 13.**

**(Pripadnosti i uplata takse)**

 Taksa člana 3. stav 1. ove Odluke se uplaćuje na Depozitni račun Budžeta Opštine Bosansko Grahovo broj: 1610200070460025 otvoren u Raiffeisen bank , šifra Opštine 013 , sa naznakom vrsta prihoda 722322, budžetska organizacija 0000000, poziv na broj 0000000000 . u skladu sa Pravilnikom o načinu uplate javnih Prihoda budžeta i van budžetskih fondova na teritoriji Federacije Bosne i Hercegovine.

Komunalne takse su prihod Opštine Bosansko Grahovo .

**VI KAZNENE ODREDBE**

**Član 14.**

**(**Visina kazne)

1. Novčanom kaznom u iznosu od 2.000,00 KM kazniti će se za prekršaj pravno lice koje u propisanom roku ne prijavi ili ne plati komunalnu taksu.
2. Novčanom kaznom u iznosu od 1.000,00 KM kazniti će se odgovorno lice u pravnom licu koje u propisanom roku ne prijavi ili ne plati taksu.
3. Novčanom kaznom u iznosu od 500,00 KM kazniti će se za prekršaj fizičko lice koje obavlja privrednu djelatnost koje u propisanom roku ne prijavi ili ne plati taksu.

**VII  PRELAZNE I ZAVRŠNE ODREDBE**

**Član 15.**

**(Nadzor i kontrola prijava)**

1. Nadzor i kontrolu prijava, obračuna i plaćanja općinske komunalne takse vrši Porezna uprava u saradnji sa Službom za privredu, finansije i inspekcijske poslove.
2. Obavezuje se Porezna uprava da u roku od 15 dana od dana isteka roka dostavi nadležnoj službi Opštine Bosansko Grahovo  izvještaj o poreznim obaveznicima koji su izvršili prijavu takse.
3. Porezna uprava će Službi za privredu finansije i inspekcijske poslove Opštine Bosansko Grahovo  redovno (dva puta u toku kalendarske godine od 31. jul i 31. januar) dostavljati evidencije o realizaciji izvršenih uplaćivanja taksenih obveznika.

**Član 16.**

**(Prestanak važenja ranijeg propisa)**

Stupanjem na snagu ove odluke prestaje važiti Odluka o komunalnim taksama i tarifi komunalnih taksi(„Službeni glasnik Opštine Bosansko Grahovo “, broj: 01-02-141/20,dana 08.01.2020.godine( ,,Službeni glasnik Opštine Bosansko Grahovo  broj: II /20 i Odluka o taksama na istaknutu firmu br. 01-02-554/17 od 29.03.2017. godine

**Član 17.**

**(Primjena zakonskih odredbi)**

Na sva pitanja koja nisu regulisana ovom odlukom primjenjuju se odredbe Zakona i drugih akata kojima je regulisana ova materija.

**Član 18.**

**(Stvarno nadležni organ za provođenje ove Odluke)**

Ovu odluku provodi Porezna uprava, Služba za privredu i finansije i inspekcijske poslove Opštine Bosansko Grahovo i Služba za imovinsko pravne i geodetske poslove opštine Bosansko Grahovo a svaka u okviru svojih nadležnosti.

**Član 19.**

**(Stupanje na snagu)**

Ova odluka stupa na snagu osmog dana od dana objavljivanja u  „Službenom glasniku Opštine Bosansko Grahovo“.

   Bosna i Hercegovina

   Federacije Bosne i Hercegovine

    Kanton 10

Opštinske vijeće Bosansko Grahovo

Broj: 01-19/9-828/23

Bosansko Grahovo, 06.06.2023.godine

**PREDSJEDAVAJUĆA OPŠTINSKOG VIJEĆA**

**SLAĐANA ČEKO s.r.**

BOSNA I HERCEGOVINA

FEDERACIJA BOSNE I HERCEGOVINE

K A N T O N 1 0

OPŠTINA BOSANSKO GRAHOVO

 OPŠTINSKO VIJEĆE

Broj: 01 – 13-257/23

Dana: 06.06.2023.godine

Na osnovu člana 24 stav 1. tačka 26. Statuta Opštine Bosansko Grahovo i člana 8. stav 3. alineja 3. Zakona o principima lokalne samouprave u Federaciji BiH (''Službene novine Federacije BiH'', br 49/06), člana 8. Zakona o koncesijama i Zakona o dopunama Zakona o koncesijama (''Narodne novine HBŽ broj: 14/03 i 8/08'') a u skladu sa članom 94. Poslovnika o radu opštinskog vijeća Opštine Bosansko Grahovo, Opštinsko vijeće Bosansko Grahovo na sjednici održanoj dana 06.06. 2023.god. d o n o s i

**O D L U K U**

**O**

 **ne davanju prethodne saglasnosti za dodjelu koncesije za izgradnju solarnog parka ''Obljaj'' fotonaponskog tipa na lokaciji KO Grahovo I, Opština Bosansko Grahovo**

Član 1.

 NE daje se prethodna saglasnost Ministarstvu gospodarstva HBŽ na prijedlog o pristupanju dodjele koncesije za izgradnju solarnog parka na području Opštine Bosansko Grahovo na k.č. 54-37/39 ''Obljaj'' KO Grahovo I upisano u PL 490, Posjednika Opština Bosansko Grahovo u skladu sa odredbama Zakona o koncesiji i Zakona o dopunama Zakona o koncesijama HBŽ (''Narodne novine HBŽ broj: 14/03 i 8/08''), uz obavezu koncesionara za riješavanje imovinsko pravnih pitanja na navedenoj lokaciji.

Član 2.

 Prethodna saglasnost se ne daje na površini označenoj kao k.č. 54-37/39 ''Obljaj'' KO Grahovo I, posjednika Opština Bosansko Grahovo.

Član 3.

 Ova Odluka stupa na snagu narednog dana od dana objavljivanja u Službenom glasniku Opštine Bosansko Grahovo.

Predsjedavajući Opštinskog vijeća Slađana Čeko s.r.

Na osnovu člana 8. Zakona o principima lokalne samouprave („Službene novine Federcije BIH“, broj 49/06) i člana 24.

Statuta Opštine Bosansko Grahovo („Službeni glasnik Opštine Bosansko Grahovo“, broj 21/07), Opštinsko vijeće Bosansko Grahovo na osnovu izvještaja Komisije na sjednici održanoj 06.06.2023.godine , d o n o s i

**O D L U K U**

**O utvrđivanju dana opštine Bosansko Grahovo**

Član 1.

Ovom Odlukom utvrđuje se dan Opštine Bosansko Grahovo ( u daljem tekstu: Odluka), kojom se dan opštine proglašava za praznik i neradni dan u Opštini Bosansko Grahovo.

Član 2.

**Praznik Opštine Bosansko Grahovo je 19. Avgust Dan Opštine Bosansko Grahovo je 19. Avgust “Preobraženje gospodnje“**

Član 3.

Odluka stupa na snagu narednog dana od dana objavljivanja u „Službenom glasniku Opštine Bosansko Grahovo“.

Broj: 01-04-827/23

Dana: 06.06.2023 .godine

PREDSJEDAVAJUĆA OV-a Slađana Čeko s.r.

Na osnovu člana 24.Statuta opštine Bosansko Grahovo (Sl. Glasnik opštine 21/07) Opštinsko vijeće Bosansko Grahovo,na sjednici održanoj 06.06.2023. godine donijelo je:

**Z A K LJ U Č A K**

**I**

 Usvaja se zahtijev Bojana Marinkovića za uzimanje u zakup poslovnih prostora u Bosanskom Grahovu i daje se saglasnost Službi načelnika za sprovođenje dalje potrebne procedure.

**II**

 Ovaj Zaključak stupa na snagu od dana objavljivanja u Sl. Glasniku Opštine Bosansko Grahovo.

**OPŠTINA BOSANSKO GRAHOVO**

**OPŠTINSKO VIJEĆE**

Broj: 01-11/5-536/23

Dana: 07.06.2023.godine

 PREDSJEDAVAJUĆA OV-a Slađana Čeko s.r.

Na osnovu člana 24.Statuta opštine Bosansko Grahovo (Sl. Glasnik opštine 21/07) Opštinsko vijeće Bosansko Grahovo,na sjednici održanoj 06.06.2023. godine donijelo je:

**Z A K LJ U Č A K**

**I**

 Usvaja se zahtijev Bauk Mile za dodijelu stana na korištenje u Bosanskom Grahovu i daje se saglasnost Službi načelnika za sprovođenje dalje potrebne procedure.

**II**

 Ovaj Zaključak stupa na snagu od dana objavljivanja u Sl. Glasniku Opštine Bosansko Grahovo.

**OPŠTINA BOSANSKO GRAHOVO**

**OPŠTINSKO VIJEĆE**

Broj: 01-19/14-670/23

Dana: 07.06.2023.godine

 PREDSJEDAVAJUĆA OV-a Slađana Čeko s.r.

**AKTI OPŠTINSKOG NAČELNIKA**

BOSNA I HERCEGOVINA

FEDERACIJA BOSNE I HERCEGOVINE

KANTON 10

OPŠTINA BOSANSKO GRAHOVO

OPŠTINSKI NAČELNIK

Broj:02-11- 722 /23

Dana:30.05.2023. godine

Na osnovu člana 15. Zakona o principima lokalne samouprave („Službene novine Federacije

BiH“, broj:49/06 i 51/09) i člana 38. Statuta Opštine Bosansko Grahovo („Službeni glasnik Opštine

Bosansko Grahovo“, broj:21/07) i Odluke Opštinskog vijeća Bosansko Grahovo o izvršenju budžeta

Opštine Bosansko Grahovo za 2023. godinu donosim

**O D L U K U**

**o**

**odobravanju korištenja sredstava iz Budžetske rezerve**

I

Odobrava se korištenje sredstava iz Budžetske rezerve planiranih u Budžetu opštine Bosansko

Grahovo za 2023. godinu u svrhu naknade troškova za proslavu maturske večeri, maturanata osnovne

škole „Grahovo“ u Bosanskom Grahovu i to:

1. David Kotur – 50 KM

2. Žarko Šormaz – 50 KM

3. Marko Dobrijević -50 KM

4. Miloš Aćamović -50 KM

5. Jelena Kudra – 50 KM

6. Danilo Radić – 50 KM

7. Ružica Nenadić – 50 KM

8. Eduardo Gajić -50 KM

II

Korištenje sredstava iz Budžetske rezerve u skladu sa članom I ove Odluke odobrava se u

iznosu od 400,00 KM.

III

Troškovi iz tačke II ove Odluke će se knjižiti na teret konta 613936- Budžetska rezerva.

IV

Za izvršenje ove odluke zadužuje se Služba za privredu i finansije opštine Bosansko Grahovo.

V

Ova odluka stupa na snagu danom donošenja, a objaviće se u „Službenom glasniku Opštine

Bosansko Grahovo.“

Dostaviti:

1. Službi za privredu i finansije

2. Za „Službeni glasnik Opštine Bosansko Grahovo

3. a/a

OPŠTINSKI NAČELNIK

Uroš Đuran s.r.

BOSNA I HERCEGOVINA

FEDERACIJA BOSNE I HERCEGOVINE

KANTON 10

OPŠTINA BOSANSKO GRAHOVO

OPŠTINSKI NAČELNIK

Broj:02-11- 421 /23

Dana:15.03.2023. godine

Na osnovu člana 15. Zakona o principima lokalne samouprave („Službene novine Federacije

BiH“, broj:49/06 i 51/09) člana 38. Statuta opštine Bosansko Grahovo („Službeni glasnik Opštine

Bosansko Grahovo“, broj:21/07) i Odluke Opštinskog vijeća Bosanskog Grahova o izvršenju Budžeta

Opštine Bosansko Grahovo za 2023. godinu, donosim

**O D L U K U**

**o**

**isplati novčanih sredstava**

I

Odobrava se isplata novčanih sredstava u iznosu od 522,60 KM zaposlenicima u Opštinskom

organu uprave Opštine Bosansko Grahovo za obilježavanje 8.Marta-Dana žena.

II

Odobrena sredstva biće uknjižena sa pozicije budžeta-613995-Troškovi obilježavanja

značajnih datuma i vjerskih praznika.

III

Za izvršenje ove Odluke zadužuje se Služba za privredu i finansije Opštine Bosansko

Grahovo.

IV

Ova odluka stupa na snagu danom donošenja, a objaviće se u „Službenom glasniku opštine

Bosansko Grahovo.“

Dostaviti:

1. Službi za privredu i finansije

2. Za „Službeni glasnik opštine Bosansko Grahovo

3. a/a

OPŠTINSKI NAČELNIK

Uroš Đuran s.r.